বাজি ফাটানোর প্রতিবাদ করায় আক্রমণের শিকার হলেন দম্পত্তি!

ওয়েব ডেস্ক : বাজি (Firecrackers) ফাটানোর প্রতিবাদ করায় আত্রান্ত হলেন এক দম্পত্তি। চাঞ্চল্যকর এই ঘটনাটি ঘটেছে গড়িয়ার (Garia) নেতাজি নগর থানা এলাকায়। মত্ত যুবকদের বিরুদ্ধে প্রতিবাদী মহিলাকে মারধর ও শ্লীলতাহানিরও (Molestation) অভিযোগ উঠেছে। এই ঘটনায় লিখিত অভিযোগ দায়ের করেছেন ওই দম্পত্তি।

জানা গিয়েছে, বৃহস্পতিবার রাতে কালীপুজোর (Kali Puja) বিসর্জনের শোভাযাত্রা বেরিয়েছিল নেতাজিনগর থানা এলাকায়। অভিযোগ, সেখানে দেদার বাজি ফাটানো হচ্ছিল। এই সময় সেকান থেকে যাওয়ার সময় এক মহিলার পায়ের কাছে এসে একটি বাজি ফাটে। তিনি প্রতিবাদ করলে তাঁকে আক্রমণ করা হয়।

নিগৃহিতার স্বামী এ নিয়ে অভিযোগ করেছেন, ভাইফোঁটার কারণে বাড়িতে আত্মীরা এসেছিলেন। রাতে তাঁদেরকে ছাড়তে যাওয়ার সময় এই ঘটনা ঘটে। তিনি অভিযোগ করেন, তাঁর স্ত্রীর পায়ের সামনে বাজি ফাটায় মত্ত যুবকরা। তার প্রতিবাদ করার কারণে, তাঁর স্ত্রীকে মারধর করা হয়।

আরও খবর : ৮ মাস আগে বিয়ে! কোম্পানির বাথরুম থেকে উদ্ধার রক্তাক্ত দেহ…

এমনকি অভিযুক্তরা ওই দম্পত্তির ফ্ল্যাটে উঠে তাঁর স্ত্রীর শ্লীলতাহানি করে বলে অভিযোগ করেছেন নিগৃহিতার স্বামী। তিনি আরও অভিযোগ করেছেন, পুলিশকে (Police) ঘটনাটি জানানো হয়েছিল। পুলিশ আমাদেরকে জানিয়েছে, শারীরিক পরীক্ষা করিয়ে রিপোর্ট দেখিয়ে অভিযোগ করতে হবে। এর পর বাঘাযতীন হাসপাতালে গেলে সেখানে অভিযুক্তরা আগে থেকেই বসেছিল। সেই সময় ১০০ নম্বরে ডায়েল করে পুলিশ ডাকেন ওই দম্পত্তি। এই গোটা ঘটনায় আতঙ্কিত পরিবার। তাঁদের উপর আবার হামলা হতে পারে বলে আশঙ্কা প্রকাশ করছেন তাঁরা। তাঁরা পুলিশের কাছে সাহায্য চেয়েছেন।

প্রসঙ্গত, এবারেও কালীপুজোতে দেদার বাজি ফেটেছে শহর কলকাতায় (Kolkata)। প্রশাসনের নিষেধাজ্ঞা এড়িয়ে তিলোত্তমায় ব্যাপক বাজি ফেটেছে। আর সেই শব্দবাজির কারণেই হেনস্তার শিকার হলেন এক দম্পত্তি। গোটা ঘটনার তদন্ত চালাচ্ছে পুলিশ।